Fægriprisen

Fægris minnepris for populærvitenskapelig formidling i tidsskriftet Naturen (forkortet til Fægriprisen) er en pris som blir utdelt av tidsskriftet Naturen og Det matematisk-naturvitenskapelige fakultet ved Universitetet i Bergen (UiB). Prisen har to kategorier: en hovedpris og en pris for studenter. Formålet med prisen er å oppmuntre til god, skriftlig og allmenndannende populærvitenskapelig formidling innenfor naturvitenskapene. Pr. 2021 er hovedprisen på 10 000 kr og studentprisen på 5000 kr.

Prisen er oppkalt etter Knut Fægri (sr.), og ble innstiftet i 2019, 110 år etter Fægris fødeår i 1909. Fægri var professor i botanikk og paleoøkologi ved UiB, og han er ansett for å være en av Norges aller fremste botanikere gjennom tidene. Fægri var redaktør i Naturen i mer enn 30 år (1947–1978).

Prisvinnere i hovedkategorien 

 2019: Ole Petter Laksforsmo Vindstad og Jane Uhd Jepsen med artikkelen Populasjonssykluser hos bjørkemålere – små dyr med enorme svingninger.
2020: Adele Mennerat med artikkelen Nåtidens evolusjon.
2021: Frans Jan Parmentier med artikkelen Permafrost: den sovende klimakjempen. 
2022: Lars Egil Helseth med artikkelen Smarttelefonen som utendørs redskap.

Prisvinnere i studentkategorien 

 2019: Audun Rugstad med artikkelen På sporet av de mystiske ediacara-skapningenes tapte tid.
2020: Ikke utdelt.
2021: Erik Flølo med artikkelen Naturens nanoteknologi.
2022: Ikke utdelt.

Referanser 

Norske priser
Utmerkelser etablert i 2019
Naturvitenskap